**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.11.2024, ora 08.00 – 23.11.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.11.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 22.11.2024, la ora 10:00, atenţionarea hidrologică nr. 103-COD GALBEN, valabilă în intervalul 22.11.2024, ora 16:00-23.11.2024, ora 10:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Mureș – afluenţii aferenţi sectorului aval confluenţă cu râul Strei – amonte S.H. Radna **(judeţele: Hunedoara și Arad)**, Bega – bazin amonte S.H. Făget și afluenţii aferenţi sectorului aval S.H. Făget – amonte S.H. Chizătău **(judeţul Timiș),** Timiș **-** bazin amonte S.H. Sadova și afluenţii aferenţi sectorului aval S.H. Sadova – amonte S.H. Lugoj **(judeţele: Caraș-Severin și Timiș).**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ARAD, CARAŞ-SEVERIN, HUNEDOARA şi TIMIŞ*** (4 prefecturi) ***– COD GALBEN.***

**Debitele au fost** **în creștere** ca urmare a precipitațiilor căzute în interval și propagării, exceptând râurile din bazinele hidrografice: Vișeu, Iza, Tur, Someșul Mare, Suceava și bazinele superioare ale Moldovei și Bistriței, unde au fost în scădere și râurile din bazinul Vedea și din bazinele inferioare ale Argeșului și Ialomiței unde au fost relativ staționare.

Formațiunile de gheață (gheață la maluri, năboi, pod de gheață) au fost în ușoară extindere și intensificare.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în creștere** prin propagare pe cursurile mijlocii și inferioare ale râurilor: Someș, Crasna, Barcău, Crișul Repede, Crișul Negru, Crișul Alb, Mureș, Bega, Timiș, Bârzava, Caraș, Nera, Cerna, Jiu, Vedea, Argeș, Ialomița, Buzău, Putna, Trotuș, Bârlad și Prut.

Pe celelalte râuri debitele vor fi în scădere.

Formațiunile de gheață (gheață la maluri, năboi, pod de gheață) vor fi în extindere și intensificare.

**DUNĂRE**

**Debitul la intrarea în ţară** (secţiunea Baziaş) în intervalul 22-23.11.2024 **a fost staționar, având valoarea de 2700 m3/s,** sub media multianuală a lunii **noiembrie (4650 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi staționar (2700 m3/s).**

În aval de Porțile de Fier debitele vor fi în creștere la Gruia, staționare la Calafat și Tulcea și în scădere pe sectorul Bechet-Isaccea.

**2.** **Situaţia meteorologică în intervalul 22.11.2024, ora 09.00 –23.11.2024, ora 06.00**

**Administraţia Naţională de Meteorologie (A.N.M.) a emis în data de 22.11.2024, la ora 10:00, avertizarea meteorologică nr. 152, astfel:**

**MESAJ 1: (EXPIRAT)**

**COD GALBEN în intervalul 22.11.2024, orele 10:00-20:00**, **vizând intensificări ale vântului, ninsori** **și viscol la munte: „**în intervalul menționat vântul va avea intensificări în vestul, nordul, centrul și estul țării, cu viteze de 50...70 km/h. Va ninge în toată zona de munte, se va depune strat de zăpadă, în general de peste 10...20 cm și va fi viscol. În Maramureș, nordul Moldovei și al Transilvaniei vor predomina ninsorile și se va depune strat de zăpadă, în general, de peste 5...10 cm. Izolat vor fi depuneri de polei.”

**COD PORTOCALIU în intervalul 22.11.2024, orele 10:00-14:00**, **vizând intensificări puternice ale vântului:** „în zona joasă a județelor Caraș-Severin, Timiș și Arad, în prima parte a zilei de vineri, vor fi intensificări puternice ale vântului, cu viteze la rafală de 70...90 km/h.”

**COD PORTOCALIU în intervalul 22.11.2024, orele 10:00-20:00**, **vizând viscol puternic și ninsori abundente: „**în zona înaltă a Carpaților Meridionali și local în Carpații Occidentali și Orientali vântul va sufla tare, cu rafale de 80...120 km/h. Va ninge viscolit, se va depune strat de zăpadă consistent (local peste 30 cm), va fi vizibilitate foarte redusă și zăpada troienită.”

**COD ROȘU în intervalul 22.11.2024, orele 10:00-14:00**, **vizând viscol foarte puternic:** „la altitudini de peste 1700 m în județele Caraș-Severin, Hunedoara, Alba, Sibiu, Brașov, Argeș și Dâmbovițava fi viscol foarte puternic, cu viteze de peste 120 km/h, care determină reducerea vizibilității spre zero și troienirea zăpezii.”

**MESAJ 2- COD GALBEN în intervalul 22.11.2024, ora 20:00-23.11.2024, ora 10:00**, **vizând intensificări ale vântului și viscol la munte: „**în Dobrogea, jumătatea sudică a Munteniei și Olteniei, în sudul Transilvaniei vântul va avea intensificări, cu viteze de 50...70 km/h. Local la munte va fi viscol, cu viteze ale vântului de 60...80 km/h, iar pe creste, rafalele vor depăși temporar 80...100 km/h. Notă: va mai ninge, în general slab cantitativ, local în nord, în centru și la munte. Intensificări ale vântului vor fi pe arii restrânse și în restul țării, cu viteze de 40...45 km/h.” **(ÎN VIGOARE)**

**MESAJ 3- COD GALBEN în intervalul 23.11.2024, orele 10:00-23:00**, **vizând intensificări ale vântului și viscol la munte:** „în Dobrogea, estul Moldovei, sud-vestul Munteniei, sudul și vestul Olteniei și al Transilvaniei vântul va avea intensificări, cu rafale de 50...70 km/h. În Carpații Meridionali și de Curbură va fi viscol, cu viteze ale vântului de 60...80 km/h, iar pe creste, rafalele vor depăși temporar 80...100 km/h. Notă: Intensificări ale vântului vor fi local și în restul țării, cu viteze de 40...45 km/h.*”* **(INTRĂ ÎN VIGOARE LA ORA 10:00)**

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile județelor:* ***ALBA, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, COVASNA, GALAŢI, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, SATU MARE, SĂLAJ, SIBIU, SUCEAVA, TULCEA, VASLUI şi VRANCEA*** (29 de prefecturi)**-*COD GALBEN*** (mesaj 1);

*-către prefecturile județelor:* ***ARAD, CARAŞ-SEVERIN şi TIMIŞ*** (3 prefecturi)**-*COD PORTOCALIU*** (mesaj 1);

*-către prefecturile județelor:* ***ALBA, BIHOR, BISTRIŢA-NĂSĂUD, BRAŞOV, CLUJ, GORJ, HARGHITA, HUNEDOARA, MARAMUREŞ, MUREŞ, PRAHOVA, SUCEAVA şi VÂLCEA*** (13 prefecturi)**-*COD PORTOCALIU*** (mesaj 1);

*-către prefecturile județelor:* ***ALBA, ARGEŞ, BRAŞOV, CARAŞ-SEVERIN, DÂMBOVIŢA, HUNEDOARA şi SIBIU*** (7 prefecturi)**-*COD ROŞU*** (mesaj 1);

*-către prefecturile județelor:* ***ALBA, ARGEŞ, BACĂU, BRAŞOV, BUZĂU, CARAŞ-SEVERIN, CĂLĂRAŞI, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, ILFOV, MEHEDINŢI, OLT, PRAHOVA, SIBIU, TELEORMAN, TULCEA, VÂLCEA, VRANCEA şi Municipiul BUCUREŞTI*** (26 de prefecturi)**-*COD GALBEN*** (mesaj 2);

*-către prefecturile județelor:* ***ALBA, ARGEŞ, BRAŞOV, BUZĂU, CARAŞ-SEVERIN, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HUNEDOARA, IAŞI, MEHEDINŢI, OLT, PRAHOVA, SIBIU, TELEORMAN, TULCEA, VASLUI, VÂLCEA şi VRANCEA*** (23 de prefecturi)**-*COD GALBEN*** (mesaj 3).

**În ţară** valorile termice diurne s-au situat sub cele normale în regiunile nord-vestice și peste acestea în cele din extremitatea de sud-sud-est, iar în restul teritoriului au fost în general apropiate de mediile multianuale ale datei. Vremea a fost vântoasă, dar și predominant închisă și umedă, cu precipitații pe arii extinse în vest, centru și nord (unde și cantitățile de apă au depășit local 15...20 l/mp și izolat 30 l/mp), iar îndeosebi din orele serii și în restul țării. La munte s-au semnalat mai ales ninsori; în Banat, Crișana, Transilvania, Maramureș și nordul Moldovei, precipitațiile au fost mixte, iar în cursul nopții au predominat ninsorile, astfel că în toate aceste zone s-a depus strat nou de zăpadă, local mai consistent. În rest a plouat, iar în vestul și nordul Olteniei, centrul Moldovei, vestul Munteniei și al Dobrogei trecător au fost și lapoviță și ninsori. Cu totul izolat au fost și depuneri de polei în sud-vestul Transilvaniei. Vântul a prezentat, temporar, intensificări în cea mai mare parte a țării, cu viteze în general de 50...70 km/h, iar la începutul zilei, pe arii restrânse în județele Caraș-Severin și Sibiu și peste 90 km/h, precum și în zona montană, unde la altitudini de peste 1700 m în Munții Apuseni și Carpații Meridionali a suflat tare cu rafale de peste 120...140 km/h, determinând viscol puternic, vizibilitate redusă și zăpadă troienită. Este strat de zăpadă, măsurat la ora 20 pe platformele stațiilor meteo, la munte (până la 40 cm în masivul Iezer), în Maramureș (până la 14 cm), pe alocuri în Transilvania (până la 13 cm), Moldova (până la 12 cm), Banat (până la 10 cm) și Crișana (până la 8 cm) și izolat în Oltenia (până la 6 cm). Temperaturile maxime s-au încadrat între 0 grade la Toplița și Voineasa și 16 grade la Turnu Măgurele, Giurgiu și Zimnicea, iar la ora 06 temperatura aerului avea valori cuprinse între -4 grade la Șiria și 6 grade la Sulina, Sf. Gheorghe-deltă, Tulcea și Gorgova.

**Observație:** în intervalul de diagnoză au fost în vigoare 15 mesaje pentru fenomene meteorologice periculoase imediate, 6 avertizări cod roșu, 2 emise de către SRPV Sibiu, 2 de către SRPV Timișoara, 1 de către SRPV Cluj-Napoca și 1 de către CNPM București și 7 avertizări cod portocaliu, 3 emise de către SRPV Sibiu, 3 de SRPV Bacău și 1 de CNPM București și 2 atenționări cod galben, 1 emisă de către SRPV Cluj-Napoca și 1 de către SRPV Craiova.

**La Bucureşti** vremea a fost predominant închisă, iar regimul termic a fost în general apropiat de cel normal la această dată. Temporar a plouat slab, spre orele serii și în prima parte a nopții. Vântul a suflat slab până la moderat, dar cu intensificări în a doua parte a intervalului (cu viteze la rafală de până la 45...50 km/h). Temperatura maximă a fost de 5 grade la Afumați și Băneasa și 6 grade la Filaret, iar la ora 06 se înregistrau 2 grade la toate stațiile meteo.

**3. Prognoza meteorologică în intervalul 23.11.2024, ora 09.00-24.11.2024, ora 9.00**

**În ţară** temperaturile vor marca o scădere față de ziua precedentă, mai accentuată în regiunile sudice și sud-estice, și vor fi, în cea mai mare parte a teritoriului, mai coborâte decât cele normale pentru ultima decadă a lunii noiembrie. Cerul va fi temporar noros și mai ales ziua va ninge slab în cea mai mare parte a zonei de munte, local în Maramureș, pe arii restrânse în Banat și Transilvania și izolat în Crișana și nordul Moldovei. În Muntenia, Dobrogea și sudul Moldovei izolat vor fi precipitații slabe mixte. Mai ales în prima parte a intervalului vântul va avea intensificări la munte, cu viteze de 60...80 km/h, iar pe creste rafale de 80...100 km/h și va fi viscol, dar local viteze de 50...70 km/h se vor înregistra și

în centrul, sudul și estul teritoriului. Temperaturile maxime vor fi cuprinse între -2 și 10 grade, iar cele minime între -10 și 1 grad. Pe arii restrânse, noaptea, cu precădere în Transilvania se va forma ceață.

**La Bucureşti** cerul va fi variabil, cu înnorări temporare ziua, când vor fi posibile precipitații slabe mixte. Vântul va sufla slab și moderat. Temperatura maximă va fi de 6...8 grade, iar cea minimă de -5...-2 grade.

***II. CALITATEA APELOR***

**Pe râurile interioare**

**A.B.A. Argeş-Vedea** revine cu informaţii despre poluarea cu ape uzate menajere a pârâului Valea Ștrei (afluent de stânga al râului Vâlsan) în amonte de staţia de tratare Brăduleţ, la limita dintre comunele Nucşoara și Brăduleț, jud. Argeş, fenomen produs în data de 21.11.2024. La faţa locului s-au deplasat pentru investigaţii reprezentanţii A.B.A. Argeş-Vedea. Au fost prelevate 3 probe de apă din următoarele secţiuni:

1. Râu Vâlsan-Staţie de tratare-amonte confluenţă 50 m pârâu Valea Ștrei;

2. Pârâul Valea Ștrei -amonte confluență râu Vâlsan aproximativ 50 m;

3. Râu Vâlsan-aval 50m confluență cu pârâul Valea Ștrei.

Se va reveni cu informaţii.

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

***Agenția Pentru Protecția Mediului Dâmbovița*** revine cu informații despre incidentul declanșat în data de 13.11.2024, în jurul orei 02:00, ca urmare a executării unui foraj de prospectare (cercetare pentru exploatare sursa de apă subterană) pe amplasamentul Soceram SA, Sucursala Doicești, Fabrica BCA, manifestat prin apariția unei erupții spontane de fluid grosier constând, aparent, dintr-un amestec de apă și ”noroi”, componenta solidă a amestecului având aspect de nisip prăfos / argilă prăfoasă cenușie.

Jetul de apă în amestec cu material solid se înalță până la circa 15-20 m, produce aerosoli care sunt preluați de vânt, manifestându-se sub formă de picături până la o distanță de circa 50-60 m. Prin măsuri de limitare a înălțimii jetului, s-au diminuat emisiile de aerosoli. Emisia de gaze s-a menținut, inclusiv prezența gazului metan în atmosferă.

Materialul solid se depune pe sol, având un aspect de nămol care face crustă prin uscare. Nămolul depus este preluat și depozitat temporar pe o suprafață betonată de pe amplasamentul Soceram SA. Suprafața afectată are un perimetru de 200 m, amplasat după cum urmează: SC SOCERAM SA, SC NOVA POWER și drum acces către cele două societăți industriale.

Apa evacuată din forajul eruptiv se scurge parțial pe solul înierbat, parțial este colectată ca o apă pluvială pe amplasament și se evacuează către râul Ialomița prin canalul de evacuare al apelor meteorice (”Canalul Cioroiu”).

*Date disponibile de calitate aer pentru poluanții monitorizați cu timpi de mediere de 24 de ore, probe zilnice recoltate în intervalul 14.11.2024 – 22.11.2024:*

|  |  |  |  |  |  |
| --- | --- | --- | --- | --- | --- |
| Interval de prelevare | Captura de date (%) | Poluant | Valoare măsurată | Unitate de măsură | % din VL (CMA) |
| 14:11.2024 – 15.11.2024 | 88,2 (%) | H2S | SLD | mg/mc | - |
| PM10 | 74,58 | µg/mc | 149% |
| 15.11.2024- 16.11.2024 | 85,6 (%) | H2S | SLD | mg/mc | - |
| PM10 | 46,31 | µg/mc | 93% |
| 16.11.2024–17.11.2024 | 95,2 (%) | H2S | SLD | mg/mc | - |
| PM10 | 47,53 | µg/mc | 95% |
| 17.11.2024 - 18.11.2024 | 100 (%) | H2S | SLD | mg/mc | - |
| PM10 | 48,41 | µg/mc | 97% |
| 18.11.2024– 19.11.2024 | 99,4 (%) | H2S | SLD | mg/mc | - |
| PM10 | 75,48 | µg/mc | 151% |
| 19.11.2024– 20.11.2024 | 98,2 (%) | H2S | SLD | mg/mc | - |
| PM10 | 72,17 | µg/mc | 144% |
| 20.11.2024 21.11.2024 | 100 (%) | H2S | SLD | mg/mc | - |
| PM10 | 53,11 | µg/mc | 106% |
| 21.11.2024 (12:15) - 22.11.2024 (10:09) | 91,3 (%) | H2S | SLD | mg/mc | - |
| PM10 | 41,92 | µg/mc | 84% |

\*-SLD (sub limita de detecție); metoda se aplică pentru concentrații cuprinse între 0,002 – 0,2 mg/mc, în cazul probelor cu prelevare de 24 de ore;

\*\*-rezultat parțial (după 48 de ore de condiționare a filtrului)

\*\*\*- rezultat parțial (după 24 de ore de condiționare a filtrului);

\*\*\*\*- rezultat parțial, (fără condiționarea filtrului după încheierea prelevării).

Situația comunicată de Soceram SA în data de 21.11.2024, ora 19:17 se prezenta astfel:

-în perioada 20-21.11.2024 s-a monitorizat forajul constant, rezultând până la ora 12:00 ﬂuid de foraj cu emisii de gaze. De la ora 12:00 forajul a emanat doar gaze fără lichid;

-în vederea stabilizării acestuia, în foraj s-a pompat fluid de foraj de două densități: 10 mc ﬂuid de foraj cu SG = 1.9 si 10 mc ﬂuid de foraj cu SG = 2.2.

-la ﬁnalul pompărilor forajul nu prezintă stabilitate, evacuând în continuare fluid de foraj cu emanații de gaze.

-activitățile următoare constau în: urmărire sondă, pompare ﬂuid de foraj cu densitatea SG = 2,2 și material de blocare.

Acțiuni planificate (preventive și reparatorii): vidanjarea locului afectat și spălarea cu apă a căilor de acces după ridicarea restricțiilor impuse de către I.S.U. Dâmbovița și Comisariatul Dâmbovița al G.N.M.

Modul actual de gestionare a poluanților: depozitare temporară pe platforma betonată a suspensiilor depuse, monitorizarea debitului produs de emanație, colectarea apelor provenite din erupție și reutilizarea lor.

Se va reveni cu informații.

**A.P.M. Dâmboviţa** informează telefonic că în data de 22.11.2024, la ora 18:26, a fost semnalat un incendiu la depozitul de deșeuri nepericuloase din comuna Aninoasa (operator Supercom SA). Au ars deșeuri menajere de pe o suprafață de 10 mp. Echipajele I.S.U. Dâmboviţa au stins incendiul la ora 19:44.

**Agenţia Naţională pentru Protecţia Mediului** informează că din rezultatele analizelor efectuate în data de 21.11.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**2. În domeniul solului şi vegetaţiei**

**Garda Forestieră Râmnicu Vâlcea** informează despre producerea unui incendiu în data de 19.11.2024, la ora 10:10, în zona localităţii Greblești, pe raza Ocolului Silvic Câineni, jud. Vâlcea. Acesta a afectat o suprafaţă de 10 ha de litieră și a fost stins data de 20.11.2024, la ora 16:15, de către personalul silvic, pompierii militari, jandarmi și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

***IV. ALTE EVENIMENTE***

**A.N.A.R.** informeaza ca în data de 21.11.2024, la ora 15:42, Dispeceratul S.G.A. Ilfov - București a fost contactat telefonic de către Dispeceratul APA NOVA S.A. pentru a reclama infiltrații în rețeaua Romtelecom în zona Parcului Izvor din municipiul Bucuresti. A fost contactat Sistemul Hidrotehnic Dâmbovița și s-a dispus reducerea nivelului din bieful Operetă, ca măsură de reducere a influenței asupra nivelului infiltrațiilor din zonă. În data de 21.11.2024 Dispeceratul S.G.A. Ilfov-București nu a fost înștiințat cu privire la infiltrații în zona accesului la gura de metrou Izvor. În data de 22.11.2024, la ora 10:15, Dispeceratul S.G.A. Ilfov - București a fost contactat telefonic de către A.B.A. Argeș Vedea, care a fost informat de către Dispeceratul Metrorex S.A. cu privire la prezența apei din infiltrații în zona scărilor de acces la gura de metrou Izvor. Personalul de exploatare al Sistemului Hidrotehnic Dâmbovița s-a deplasat la fața locului, iar la ora 11:00 și 17:15 a constatat că nu se manifestau infiltrații active în zona accesului la gura de metrou Izvor, însă zona era umedă.

Zona se află sub supraveghere și se vor transmite informații ulterioare în funcție de evoluția situației.

**DIRECȚIA COMUNICARE**